Norðmenn kjósa til Stórþings í dag. Nær fjórar milljónir manna eru á kjörskrá en tæpur helmingur hefur þegar kosið utan kjörfundar. Stjórnarandstöðu, sem í eru fimm stjórnmálaflokkar, er spáð sigri og að ríkisstjórn Ernu Solberg forsætisráðherra falli eftir átta ára setu. Umhverfismál og framtíð olíuvinnslu eru helsta ágreiningsmálið. Er alveg fullvíst vinstri flokkarnir taki þetta?, Gísli Kristjánsson í Osló.
Fáir fást þó til að spá að þetta verði endanleg úrslit. Reynslan hér eftir síðastliðnar kosningar er að flokkarnir á hægri vængnum sæki í sig veðrið á kjördag og nái hagstæðari úrslitum að lokum. Þá veltur á miklu hvort tveir stjórnarflokkar nái yfir 4 prósenta markið til að fá uppbótarsæti á þingi. Á fáum atkvæðum getur oltið hvort ríkisstjórnin fær 15 þingsætum meira eða minna. Núna gera spár ráð fyrir að stjórnarandstöðuflokkarnir fimm verði með allt að 100 þingsæti en stjórnarliðar innan við 70. 85 þingsæti þar í minnsta meirihluta.
Og umhverfismálin undirliggjandi í allri kosningabaráttunni?
Á lokaspretti kosningabaráttunnar hefur öðru fremur verið deilt um framtíð olíuvinnslunnar á landgrunninu og leiðir til að draga úr losun koltvísýrings. Stjórnarflokkarnir vilja fara hægt í breytingar eða alls ekki en innan stjórnarandstöðu er meiri vilji til aðgerða. Þar er til dæmis Græningjum spáð allt að 10 þingmönnum og þeir vilja endalok olíuvinnslunnar.
Ótrúlega margir greitt atkvæði utan kjörfundar.
Óvenjulegt er núna hve margir hafa kosið utan kjörstaða. Rúm 42 prósent atkvæðisbærra manna hefur þegar kosið. Það er meira en nokkru sinni fyrr. Líkur eru á að utankjörstaðaratkvæðin verði meira en helmingur greiddra atkvæða. Von er á fyrstu tölum strax eftir lokun kjörstaða klukka 21 að staðartíma eða klukkan 19 að íslenskum tíma.
Þingkosningar eru í Noregi í dag. Stjórn Ernu Solberg forsætisráðherra er spáð falli en ekki er fyrirséð hvort stjórnarandstaða nær að mynda stjórn. Einkum er deilt um framtíð olíuvinnslunnar.